**ƏQLİ FƏALİYYƏTİN ÖZÜNÜ TƏNZİMLƏMƏSİ**

**Əqli fəaliyyətin özünü tənzimləməsi**

Təfəkkürün sistemli kvantları özünü tənzimləmənin daxili və xarici zəncirlərdən ibarətdir.

**Təfəkkürün özünü tənzimləməsinin daxili zənciri** əsasən hafizə mexanizmi üzərində informasiyalı inteqral olan «daxili mən» vasitəsilə qurulur. Daxili nitqin nəticəsi bədəndən kənardakı gerçək cisimləri və onların əlaqələrini (açar sözləri, riyazi əməliyyatların nəticələri və s.) əks edən istilahlar ola bilər. Daxili nitq səs və ağız əzələlərinin və bağların, həmçinin tənəffüs və başqa somatovegetativ dəyişikliklərdə özünü göstərə bilər. Səs bağları və əzələlərindən, habelə düşüncə nəticəsini emosiya və məna baxımından dəyərləndirən beyin strukturlarından MSS-nə gələn dönən afferentləmə daxili nitqin nizamlanmasında əsas rol oynayır.

**Təfəkkürün özünü tənzimləməsinin xarici zənciri** şifahi və ya yazılı kəlmənin təşəkkülünü müəyyənləşdirir. Bu mexanizmin icra vasitələri ümumi hərəkətlər, duruşlar, üz-göz hərəkətləri, səsli işarələr, habelə nəfəs, ürək fəaliyyətindəki dəyişkənlik, dəri qalvanik reaksiyalardır. Həmçinin fıkirlərini icra etmək üçün insan müxtəlif texniki qurğu və avadanlıqlar da istifadə edərək onların iş nəticəsini özü dəyərləndirir. Əqli fəaliyyətin xarici zəncirdəki nəticələri eşitmə və görmə üzvlərindən, səs bağları, dil və ağız boşluğu əzələlərindən, tənəffüs **və** dəri reseptorlarından, üz, göz və bədən əzələlərinin proprioreseptorlarından gələn qayıdan afferentləmə vasitəsilə dəyərləndirilir. İnsan kəlmə tələffuz etməzdən əvvəl həmin kəlməni beynində qurur.

**Nitqdə cümlə qurulması.** Nitqdə cümlənin qurulmasından əvvəl ilkin psixi ehtiyac yaranır. Hər cümlə ayrı-ayrılıqda mənaca yekun nəticəsinə nəzərən proqramlaşdırılır. Cümlədəki hər söz fəaliyyətlə nəticələnən akseptorunda nitq aparatından gələn dönən afferenləmə vasitəsilə müqayisədə proqramlaşdırılan informasiyalı bənzərilə nəzarət olunur.

**Cümlə qurulmasında qayıdan afferentləmənin yeri.** İcra üzvlərindən fəaliyyətlə nəticələnən akseptoruna doğru yayılan afferentasiya sayəsində insan kəlmədə fıkrinin ifadəsini dəyərləndirə və daxili nitq əsnasında həmin fıkri daxildə söyləyə bilir. Təfəkkür prosesi isə əqli fəaliyyətin ayrı-ayrı sistemli kvantlarına daxil olan icra üzvlərinin vəziyyətindən asılıdır. Həmin kvantlar da multiparametrik əlaqə qaydası ilə bədənin fəaliyyətinin başqa göstəricilərilə bağlıdır. Daxili və xarici zəncirlər arasmda qarşılıqlı əlaqə bənzər informasiyalı proseslərə əsaslanır.

**Yaradıcı fəaliyyət** əqli fəaliyyətin zirvə nöqtəsidir. Bu zaman ehtiyacını ödəməkdə maneələrlə qarşılaşan və ya təxəyyülünün təsirilə insan növbədən kənar nəticələr əldə edir. Lakin yaradıcı fəaliyyət zamanı da sistemli kvant prinsipinin özünü göstərməsi göz qabağındadır. Yaradıcılıq prosesi insanın əldə etdiyi biliklər əsasında yeni sual və ya problem, yəni daha əvvəl funksiyalı sistemdə mövcud olmayanı ortaya qoymaq qabiliyyətindən irəli gəlir. Yaradıcı əqli fəaliiyət zamanı insan şəraiti dəyərləndirir, əvvəllər aldığı bilikləri səfərbər edir, aydın olanları müəmmalılardan ayırır,biliyi idraka tətbiq edir və sonradan əməldə yoxlanılan ehtimal olunan fəaliyyətlə nəticələnən akseptorunu formalaşdırır. Problemi ortaya çıxaracaq yaradıcı proses həm ayrıca fərd, həm də qrup tərəfindən gerçəkləşdirilir.